ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Σεπτεμβρίου 1995 που τροποποιεί την απόφαση αριθ. 94/724/ΕΚ για την παρέκκλιση από τον ορισμό της έννοιας των «προϊόντων καταγωγής» προκειμένου να ληφθούν υπόψη οι ειδικές συνθήκες του Μοντσεράτ όσον αφορά τις συνδέσεις και τα στοιχεία για σύρματα και καλώδια που υπάγονται στον κωδικό ΣΟ 8536 90 10 (95/375/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 91/482/ΕΟΚ του Συμβουλίου της 25ης Ιουλίου 1991 σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα (1), και ιδίως το άρθρο 30 παράγραφος 8 του παραρτήματος ΙΙ,
Εκτιμώντας:
ότι το άρθρο 30 του παραρτήματος ΙΙ της εν λόγω απόφασης που αφορά το ορισμό της έννοιας των «προϊόντων καταγωγής» καθώς και τις μεθόδους διοικητικής συνεργασίας, προβλέπει ότι είναι δυνατό να θεσπίζονται παρεκκλίσεις από τους κανόνες καταγωγής, εφόσον δικαιολογούνται εξαιτίας της ανάπτυξης των υφιστάμενων βιομηχανιών ή της δημιουργίας νέων βιομηχανιών σε χώρα ή έδαφος 7 ότι η κυβέρνηση του Μοντσεράτ ζήτησε την τροποποίηση της απόφασης 94/724/ΕΚ της Επιτροπής (2) 7 ότι η κυβέρνηση του Μοντσεράτ στηρίζει το αίτημά της στην αύξηση της παραγωγικής της ικανότητας και στην τρέχουσα ανεπάρκεια κοινοτικών πηγών προμήθειας 7 ότι οι προοπτικές αύξησης των εν λόγω κοινοτικών πηγών κατά την επόμενη τετραετία και ότι η ζητούμενη αύξηση είναι σημαντική, δηλαδή 50 φορές μεγαλύτερη από την αρχική παρέκκλιση, προς τούτο είναι αναγκαίο να παραχωρηθεί η παρέκκλιση για περιορισμένη χρονική περίοδο 7 ότι η ζητούμενη τροποποίηση δικαιολογείται εν μέρει δυνάμει των σχετικών διατάξεων του άρθρου 30 του παραρτήματος ΙΙ της απόφασης 91/482/ΕΟΚ κυρίως όσον αφορά την ανάπτυξη της εν λόγω βιομηχανίας του Μοντσεράτ, και την απουσία ζημίας για τις κοινοτικές βιομηχανίες, με την επιφύλαξη της τήρησης ορισμένων προϋποθέσεων σχετικά με τις ποσότητες και τη διάρκεια 7 ότι μία και μόνο αύξηση της παρέκκλισης, από 21 000 σε 35 000 χιλιόγραμμα για την περίοδο μεταξύ της 1ης Νοεμβρίου 1994 και της 31ης Οκτωβρίου 1995 δεν θα προκαλούσε σοβαρή ζημία σε βιομηχανία εγκατεστημένη στην Κοινότητα 7 ότι, σύμφωνα με το άρθρο 30 παράγραφος 8 του παραρτήματος ΙΙ της απόφασης 91/482/ΕΟΚ, η διαδικασία που προβλέπεται από την απόφαση 90/523/ΕΟΚ του Συμβουλίου της 8ης Οκτωβρίου 1990 για τη διαδιακασία τη σχετική με τις παρεκκλίσεις από τους κανόνες καταγωγής που προβλέπονται στο πρωτόκολλο αριθ. 1 της τέταρτης σύμβασης ΑΚΕ-ΕΟΚ (3), εφαρμόζεται, τηρουμένων των αναλογιών, στις υπερπόντιες χώρες και εδάφη 7 ότι, συνεπώς, υπεβλήθη σχέδιο μέτρων που πρέπει να ληφθούν στην επιτροπή τελωνειακού κώδικα-τμήμα καταγωγής, η οποία εψήφισε υπέρ της παρούσας απόφασης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 2 της απόφασης 94/724/ΕΚ αντικαθίσταται από το ακόλουθο κείμενο:
«Άρθρο 2 Η παρέκκλιση που προβλέπεται στο άρθρο 1 αφορά ποσότητα εξαγόμενη από το Μοντσεράτ στην Κοινότητα:
- 35 000 κιλών από την 1η Νοεμβρίου 1994 έως τις 31 Οκτωβρίου 1995,
- 21 000 κιλών ετησίως από την 1η Νοεμβρίου 1995 έως τις 31 Οκτωβρίου 1999.».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 8 Σεπτεμβρίου 1995.